ชะตากรรมรัฐบาล ลุงตู่
สู้กันไปดูดกันไป,ว่ากันให้ถึงที่สุดแล้วปัญหาของรัฐบาลนอกจากปัญหาเศรษฐกิจ ซึ่งเป็นเรื่องใหญ่ของประเทศที่รัฐบาลจะต้องเร่งแก้ไข เพื่อให้เห็นเป็นรูปธรรม,นั่นคือทางรอดที่จะทำให้รัฐนาวาเดินหน้าไปได้,แต่การจะก้าวฝ่าไปให้ได้แม้จะใช้วิธีการต่างๆที่พูดไปแล้วไม่ว่าใครจะเป็นนายกฯและเป็นรัฐบาลก็คงใช้นโยบายไม่ต่างกันเท่าใดนัก,เนื่องจากเป็นปัญหาเฉพาะหน้าในท่ามกลางความปั่นป่วนซึ่งเรื่องระดับโลกที่ทุกประเทศต่างก็ได้ผลกระทบไม่ต่างกันเท่าใดนัก,ทว่า ปัญหาของไทยนั้นมีความซับซ้อน โดยเฉพาะปัญหาทางการเมืองที่ไม่นิ่งทำให้รัฐบาลเดินหน้าไม่ได้เต็มสูบอย่างที่ควรจะเป็น,ที่สำคัญคือมรสุมพุ่งไปที่ พล.อ.ประยุทธ์ จันทร์โอชา นายกฯ โดยตรงคือเรื่องการถวายสัตย์ที่ไม่ครบ,ด้านหนึ่งฝ่ายค้านได้ยื่นญัตติอภิปรายทั่วไปไม่ลงมติ ซึ่งทางสภากำลังเตรียมการเพื่อบรรจุในวาระคาดว่าจะดำเนินการได้ต้นเดือนกันยายน,ก่อนจะไปถึงจุดนั้นต้องผ่านขั้นตอนการพิจารณาของผู้ตรวจการแผ่นดิน ซึ่งมีการร้องไปถึง โดยนายกฯได้ทำหนังสือยื่นชี้แจงไปแล้ว,27 ส.ค.62 จะประชุมชี้ขาดว่าผลจะออกมาอย่างไร?,ปัญหาตรงนี้ถือว่ามีความสำคัญต่อเสถียรภาพ และความมั่นคงของรัฐบาล เพราะหากมีผลทำให้ พล.อ.ประยุทธ์เกิดปัญหาและเกี่ยวพันไปถึงความเป็นรัฐบาลอีกด้วย,หากมีการชี้ว่าเป็นการกระทำที่ขัดรัฐธรรมนูญก็เท่ากับว่า พล.อ.ประยุทธ์มีความผิด ซึ่งอาจมีผลให้ต้องพ้นจากตำแหน่งได้,หรือหากต้องดำเนินการใหม่นั่นคงต้องว่ากันยาว รวมถึงการที่จะต้องมีการแถลงนโยบายกันใหม่ทั้งหมด,ลองคิดดูเถอะว่าอะไรจะเกิดขึ้น?,ตรงกันข้ามหากผ่านพ้นไปได้ด้วยดีก็ไม่ต่างกับ เสือติดจั่น ทุกอย่างจะคลี่คลายไปในทางที่ดี เสถียรภาพก็จะมั่นคงขึ้น,ผลพวงนี้จะทำให้รัฐบาลสามารถเดินหน้าบริหารประเทศโลดแล่นไปได้แน่ นักการเมืองฝ่ายตรงกันข้ามก็คงไม่สามารถเล่นเกมการเมืองแบบที่ผ่านมาได้,คงชูประเด็นได้แค่การแก้ไขรัฐธรรมนูญเท่านั้น,และคงไม่ใช่เรื่องแปลกที่จะทำให้พรรคพลังประชารัฐกลายเป็น แม่เหล็ก ที่จะเพิ่มพลังดูดนักการเมืองจากพรรคฝ่ายค้านเป็นรูปธรรมได้มากขึ้น,เพราะรู้กันดีว่านักการเมืองนั้นต้องกลายเป็นฝ่ายรัฐบาลมากกว่าฝ่ายค้านอันเป็นเรื่องปกติทางการเมืองอยู่แล้ว,ปรากฏการณ์ต่างๆที่เห็นกันอยู่ก็คือความเคลื่อนไหวของนักการเมืองฝ่ายค้านที่ส่อให้เห็นอาการไปบ้างแล้ว,อย่างที่สุรินทร์เมื่อคราวที่นายกฯไปตรวจงานก็ปรากฏเห็น ส.ส.เพื่อไทยอย่างน้อยก็ 2-3 คน ไปต้อนรับและสนับสนุนให้เป็นนายกฯยาวๆจนมีปฏิกิริยาในพรรคที่แสดงความไม่พอใจ,แม้จะยังไม่ถึงขั้นประกาศลาออกจากพรรคแต่ในเหลี่ยมการเมืองแล้วก็เท่ากับเป็น ปูทาง ล่วงหน้าเพื่อผลในอนาคตต่อไป,เท่าที่ทราบพลังประชารัฐนั้นได้มีการเจรจาทาบทามกันล่วงหน้าเอาไว้แล้ว โดยใช้ ร.อ.ธรรมนัส พรหมเผ่า มือประสาน เคลื่อนไหวในทางลับติดต่อมาตลอด,สมการการเมืองชุดนี้อยู่ที่ตัว ขุน จะเป็นปัจจัยสำคัญ.,สายล่อฟ้า
ว่ากันให้ถึงที่สุดแล้วปัญหาของรัฐบาลนอกจากปัญหาเศรษฐกิจ ซึ่งเป็นเรื่องใหญ่ของประเทศที่รัฐบาลจะต้องเร่งแก้ไข เพื่อให้เห็นเป็นรูปธรรม
ประยุทธ์ จันทร์โอชา,อภิปรายทั่วไป,ผู้ตรวจการแผ่นดิน,ความมั่นคงของรัฐบาล,พรรคพลังประชารัฐ,สายล่อฟ้า,กล้าได้กล้าเสีย